Diari Oficial de la Generalitat Valenciana


Sumari del DOGV 3741, del 03-05-2000 (2000/2646)

RESOLUCIÓ de 13 de setembre de 1999, del director general d'Arquitectura i Habitatge, de renovació de l'acreditació de laboratori d'assajos per al control de qualitat de l'edificació Grupo de Ingeniería y Arquitectura, SL (GIA, SL), amb la referència 07018HA99.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2646


Data del document
:   13-09-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * reglamentació de la construcció
    * indústria de la construcció

RESOLUCIÓ de 13 de setembre de 1999, del director general d'Arquitectura i Habitatge, de renovació de l'acreditació de laboratori d'assajos per al control de qualitat de l'edificació Grupo de Ingeniería y Arquitectura, SL (GIA, SL), amb la referència 07018HA99. [2000/A2646]
  
El senyor Cesidio Ángel Navarro Pérez, en nom i representació del laboratori d'assajos Grupo de Ingeniería y Arquitectura, SL (GIA, SL), sol·licita la renovació de l'acreditació del laboratori d'assajos en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA), de conformitat amb el Decret 173/1989, de 24 de novembre, del Consell de la Generalitat Valenciana.
  
L'expedient de renovació de l'acreditació s'ha tramitat de conformitat amb el Reial Decret 1.230/1989, de 13 d'octubre, i l'Ordre 5.064, de 15 de febrer de 1990, del Ministeri d'Obres Públiques i Urbanisme, i consta en aquesta que s'han complit tots els requisits reglamentats.
  
En virtut d'això, a proposta de la Divisió de Normativa Tècnica i Control de Qualitat, aquesta direcció general resol:
  
Primer
  
Renovar l'acreditació al laboratori Grupo de Ingeniería y Arquitectura, SL (GIA, SL), amb domicili social al carrer Zamora, número 12 de Burjassot (València), en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA) amb la referència 07018HA99.
  
Segon
  
Aquesta acreditació tindrà validesa en l'àmbit de la Comunitat Valenciana per un període de cinc anys comptadors a partir de la data d'aquesta resolució, i queda supeditada al compliment de les condicions establides en el Decret 173/1989, de 24 de novembre, del Consell de la Generalitat Valenciana, l'Ordre de 15 de febrer de 1990, del Ministeri d'Obres Públiques i Urbanisme, i el Reial Decret 1.230/1989, de 13 d'octubre, i en particular les indicades expressament en l'article 2 de les disposicions reguladores, de l'esmentat reial decret.
  
Tercer
  
Les inspecciones periòdiques, per a la verificació del compliment de les condicions de l'acreditació durant el període dels cinc anys, seran realitzades pels laboratoris de les seccions de Control de Qualitat de la Direcció General d'Arquitectura i Habitatge.
  
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb la Llei 12/1997, de 23 de desembre, de Taxes de la Generalitat Valenciana.
  
Quart
  
Qualsevol variació en les condicions que serviren de base per a la renovació de l'acreditació del laboratori haurà de ser comunicada a aquesta Direcció General en el moment en què es produïsca.
  
Cinqué
  
Aquesta resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment per a la seua inscripció en el Registre General de laboratoris d'assaig acreditats, amb la referència 07018HA98.
  
Contra aquesta resolució, que no posa fi a la via administrativa, es pot interposar un recurs ordinari davant el conseller d'Obres Públiques, Urbanisme i Transports, en el termini d'un mes comptador des de la seua notificació, conforme amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Aquesta resolució es publicarà en el Diari Oficial de la Generalitat Valenciana, perquè se'n prenga coneixement.
  
València, 13 de setembre de 1999.- El director general d'Arquitectura i Habitatge: José María García Zarco.